**EELNÕU 2022/45**

 **KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon | JK |
| majandus-ja keskkonnakomisjon |  |
| revisjonikomisjon |  |
| sotsiaalkomisjon |  |

**VILJANDI LINNAVOLIKOGU**

OTSUS

### 27. jaanuar 2022 nr

Viljandi linna 2021. aasta kultuuripreemiad

Viljandi Linnavolikogu 24.09.2015 määruse nr 62 “Viljandi linna kultuuripreemia“ alusel ning arvestades laekunud ettepanekuid Viljandi Linnavolikogu

**o t s u s t a b:**

1. Kinnitada Viljandi Linnavolikogu kultuuri- ja spordikomisjoni otsus.

2. Viljandi linna 2021. aasta kultuuripreemia saajad on:

2.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_;

* 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Vilja Volmer-Martinson

**Esitatud:**

**Esitaja:** Viljandi Linnavalitsus **Ettekandja:** Juhan- Mart Salumäe

**Lk arv:** 5

**Hääletamine:** nõudmisel

Seletuskiri

**Viljandi linna 2021. aasta kultuuripreemiad**

Eelnõu eesmärk on tunnustada Viljandi linnas tegutsevaid füüsilisi või juriidilisi isikuid või muid ühendusi, mis ei ole juriidiline isik, väljapaistva tegevuse eest kultuuri edendamisel või saavutuste eest kultuuri valdkonnas.

Kultuuripreemiate määramine toimub Viljandi Linnavolikogu 24.09.2015 määruse nr 62 “Viljandi linna kultuuripreemia“ alusel ning arvestades laekunud ettepanekuid.

Ettepanekuid esitati 14, kokku 9 isiku, kollektiivi, asutuse ja teo tunnustamiseks. Laekunud ettepanekute põhjal on koostatud koondtabel.

Ühe preemia suurus on 1000 eurot pärast riigi poolt kehtestatud maksete maha arvamist. Kui eelarve võetakse vastu linnavalitsuse poolt esitatud kujul ning volikogu muudab preemia määramise määrust, saab ühe preemia suuruseks olema 2000 eurot. Preemiaga kaasneb Viljandi linna aukiri.

Preemia antakse üle Eesti Vabariigi 104. aastapäevale pühendatud pidulikul kontsert-aktusel Eesti Pärimusmuusika Aidas 24. veebruaril 2022.

|  |  |
| --- | --- |
| **Kandidaat** | **Põhjendus** |
| **Heldi Ruiso; Heldi Ruiso ja Loov Viljandi; Kodanikuühendus Loov Viljandi; Heldi Ruiso ja Annika Vihmann**Esitatud 4 korda(esitajad Valimisliit Südamega Viljandis, Vilja Volmer-Martinson ja Ditmar Martinson, Eesti 200 Viljandi ning Heli Luik) | Tänu Heldi Ruiso algatusele ja eestvedamisele on teoks saanud palju kogukonna jaoks olulisi kultuurisündmusi ning ettevõtmisi. Kogukonnakino programm on toonud aasta jooksul igal nädalal meie kinoekraanile vähemalt ühe väärtfilmi. Kogukonnaalgatus LoovViljandi on oma esimese tegevusaasta jooksul pakkunud rikkalikku linnakeskkonna teemalist haridus-ja kultuuriprogrammi, et me kõik õpiks nägema, hindama ja ka ise looma igas mõttes head ja kultuurset elukeskkonda. Vestlusõhtute sari ja näitus "Kogukonna kompass" linnaraamatukogus, näitused Vabaduse väljakul, linnatuurid Viljandi põnevatesse paikadesse heade giidide eestvedamisel, linnaruumi aruteluplatvormi ja tulevikuvisuaalide loomine LoovViljandi facebooki lehel on vaid mõned näiteid, mis tänu Heldi eestvedamisele ja paljuski vabatahtlikule tööle on teoks saanud.Kodanikualgatuse Loov Viljandi sisuka programmi loomise ja eestvedamise eest.Aktiivse ja sisuka tegevuse eest Viljandi hea linnaruumi hoidmise ja edendamise eesmärgil, sh elanike ja ekspertide kokku toomine kogukonna aruteluõhtutel, näituse korraldamine Vabaduse väljakul, ekskursioonide organiseerimine jm.Dünaamiline Duo, kes tegutseb justkui vaikselt, aga kogu aeg teevad mingeid ägedaid asju - Viljandi Kogukonnakino, Loov Viljandi jne. Lõputult kihvte tegemisi, harivaid ettevõtmisi. Väärivad mõlemad tunnustust, et enda ägedate mõtete realiseerimist jätkata! |
| **Rene Liivamägi**Esitatud 2 korda(esitajad Valimisliit Südamega Viljandis ja Kristi Kangilaski) | Valguskunstnik Rene Liivamägi on 2021. aastal tõmmanud tähelepanu mitmete valgusinstallatsioonidega Viljandi linnaruumis, aidates seeläbi tähelepanu juhtida mitmetele olulistele sündmustele ja teemadele. Uue tänava puude kaitseks loodud valgusinstallatsioon või ka 2020. aasta viimastel päevadel loodud installatsioon rahvakeeli tuntuks saanud „Joala pargis“ tõestasid, et olulistel teemadel on võimalik kõnelda ka kunsti keeles. Protest ei pea olema lärmakas ja inimesterohke, vaid seda võib väljendada ka värvide ja valguse keeles.Rene on sel ja ka eelmisel aastal Viljandi linnaruumi sekkunud mitmete kaunite ja mõtlemapanevate projektidega (monoliidid Joala pargis, Uue tänava puud, enneaegsete laste päev, uue aasta valgusinstallatsioon). Vōluv on tema loomingu puhul asjaolu, et see tekib puhtalt tema enda sisemisest motivatsioonist ja suhtest paiga või teemaga. Ta suhtub valgusesse tōelise kirega. On tõeline rõõm, et ta on sel aastal oma loominguga Viljandisse nii palju ilu toonud. |
| **Mihkel Viinalass ja Meelis Lusmägi; Viljandi rippsilla 90. aastapäeva audio-visuaalne lavastus**Esitatud 2 korda(esitajad Viljandi Linnavolikogu Eesti Keskerakonna saadikurühm ning Vilja Volmer-Martinson ja Ditmar Martinson) | Viljandi Rippsilla 90. juubeli muusikalise ja valgusinstallatsiooni loomise eest. Tartu Ülikooli Viljandi Kultuuriakadeemia valguskujunduse eriala II kursuse tudeng Mihkel Viinalass ja valguskunstnik Meelis Lusmägi on selle installatsiooni autorid.Suurepärane teostus Viljandi ühe peamise turismikoha ja maamärgi aastapäeva tähistamisel ning sillale väärilise tähelepanu toomisel. |
| **Aastavahetuse valgusetendus "Wiljandi wirvalised"**(esitaja Laineli Parrest) | Väga muljetavaldav ajalooline samm! Eriline, julge, äge, uhke. Polegi suuri sõnu vaja. |
| **Anu Rannu**(esitaja Heli Luik) | Kontserdikorraldaja, kes hoolimata erakordsetest oludest on jätkuvalt suutnud hoida ja reaalselt ellu viia mitmeid suuri ja vingeid sündmusi. Viljandi Pärimusmuusika Festival, Lõikuspidu ja Tõrva Veemõnula avamine on vaid jäämäe veepealne osa. Võimekas naine, kes väärib esiletõstmist. |
| **Neeme Punder**(esitaja Viljandi Linnavolikogu Isamaa saadikurühm) | 2021. aasta oli Eesti vanamuusika elu juubeliaasta, täitus selle esimene poolsajand. Ilmus kogumik „50 aastat vanamuusikat Viljandis“, sama nime all toimusid kontserdid Eesti mõisates (Neeme Punder jt), juubelile oli pühendatud Viljandi Vanamuusika Festival. Viljandi on Eesti vanamuusika häll. Alates ajaloost on kõikide nende tegevustega nii vaimselt kui füüsiliselt seotud Neeme Punder, Viljandi vanamuusika elu, hing ja südametunnistus.Neeme Punder on Viljandi Linnakapelli (Eesti vanim vanamuusika ansambel, praegu küll pausil) liige aastast 1972, Linnakapelli kunstiline juht 1990-1991 ja 1998-2005. Ta oli Viljandi vanamuusikapäevade (1982-1988) jätkuna sündinud Viljandi Vanamuusika Festivali looja ja kunstiline juht (1989-2021), Viljandi Vanamuusika Festival MTÜ asutaja (2001), Viljandi noorte vanamuusikute laagri asutaja, juht ja lavastaja (2003-2019). Viljandi Vanamuusikafestivali kaudu on Viljandis tunnustust pälvinud selle maailma absoluutsed tippmuusikud nagu: Conrad Stenmann, Andrew Lawrens-King, Lars Ulrik Mortensen, Aleksei Ljubimov, Hopkinson Smith, Trio Mediaval, Egidus Kvartett ja kümned teised. Muusika kaudu on festival viinud Viljandi maailma ja vastupidi. Viljandi vanamuusika festival on Viljandi linna tunnusüritus. |
| **Mart Saar**(esitaja Eesti Reformierakond) | Mart Saar on mälumängu traditsiooni hoidja Viljandis. Korraldab aastaringselt (sh suvel!) erinevaid mälumängusarju erinevates asukohtades erinevatel teemadel. Kaasatud on sajad osalejad. See on 100% Mardi initsiatiiv ja teostus. Kõik mängud on tasemel, harivad ja samas ka meelelahutuslikud, mängugraafik tihe ning osalejaid jätkub igasse sarja. Tõeline rahvakultuur selle parimas tähenduses. Kui Mart peaks ühel päeval loobuma, siis ei taha edasi mõelda .Ning lisaks eelnimetatud mängudele on Mart kaelani kultuuris sees – haridus, noorsootöö, võistlusspordi informaator, ürituste juht jne. Kultuuri täis kultuurne mees, kes jagab seda lahkelt kõigile, kes osa tahavad saada. Kes veel ei tea ega tunne, mis mees on Mart Saar, saab esmatutvuse teha Sakala lehe abiga. Kuid tegelikult on Mart ikka palju parem kui neis kirjatükkides.<https://sakala.postimees.ee/4444885/muusikagurmaanist-korraldajaonu><https://sakala.postimees.ee/2173525/mart-saar-noored-vajavad-julgustamist> |
| **Laineli Parrest ja Viljandi Kunstikool**(esitaja Eesti 200 Viljandi) | Oluline on märkida, et keerulisel koroona ajal on Laineli juhitud huvikool leidnud uusi ja huvitavaid meetodeid, kuidas tagada lastele õppetöö piirangute olukorras. Uuringud näitavad, et lapsed tundsid koroona ajal distantsõppel olles just suurimat puudust huvitegevusest. Kunstikooli õppetöö viidi majast välja, värske õhu kätte.Kui kultuurisündmused olid ülemaailmselt pausile pandud, siis Laineli ja Kunstikooli õpetajad sisustasid ja täitsid Viljandis tühjaks jäänud kuulutuste stendid, et tuua veidigi rõõmu linlase päeva.Kui on vaja ideid kas isadepäeva, linna sünnipäeva või muu tähtpäeva tähistamiseks on Lainelit ja Kunstikooli alati märgata, on alati kaasas.Laineli juhitud Kunstikool teeb rohkem kui temalt oodatakse, eeldatakse. Kunstikool on tõeline kogukonnakeskus.Vastavatud Viljandi vabaduse väljaku talvised sündmused ja aktivistide poolt korraldatud Jõulu sündmused toimusid ikka Laineli kaasalöömisel. |
| **Viljandi Haigla**(esitaja Ugala teater) | Kes koostööpartnerina on pakkunud Ugala teatrile terve aasta jooksul operatiivset tuge koroonatestide tegemisel. Tänu Viljandi Haigla vastutulekule on Ugala teater saanud hoida töökeskkonna turvalisena ning jätkata etenduste mängimist ja teatrisõprade rõõmustamist ka ülimalt keerulistes oludes. Just sellistel hetkedel nagu viimased poolteist aastat, saab järjest selgemaks, et lisaks kultuuriloojatele on kultuurisektori käigus hoidmises väga oluline roll ka neil inimestel jaasutustel, kes pakuvad vajalikke tugiteenuseid. Ugala teater võib kinnitada, et ilma Viljandi Haigla poolse toeta, oleksime pidanud jätma ära palju rohkem etendusi, kui me niigi tänu valitsuse korraldustele jätsime. Pidev operatiivne tugi koroonatestide tegemisel, tagas teatrilenormaalse töörütmi säilimise ja publikule võimaluse teatrikunstist osa saada. |

(allkirjastatud digitaalselt)

Vilja Volmer-Martinson

kultuuri- ja noorsootöö spetsialist